རྗེ་གསོད་བྱེད་མ། །སྤྲུལ་པ་དྲེད་དང་སྲེ་མོའི་མགོ །ཡང་སྤྲུལ་྾། །རྣལ་འབྱོར་྾། །
རྒྱུ་སྦྱོར་྾། །བྱང་ཤར་དབང་ལྡན་྾།༞༞། ཧཱུཾ། འོག་ཕྱོགས་འཁོར་ལོའི་྾། །ས་བདག་ .
ཕོ་མོའི་གདན་སྟེང་ན། །ཁྲོ་བོའི་རྒྱལ་པོ་སྟོབས་པོ་ཆེ། །ཡུམ་ཆེན་རྡོ་རྗེ་བསྐུལ་བྱེད་
མ། །སྤྲུལ་པ་དོམ་དང་བྱི་བའི་མགོ །ཡང་སྤྲུལ་གྲངས་མེད་ཕྱོགས་བཅུར་འཕྲོ། །
བདག་ཅག་རྣལ་འབྱོར་འཁོར་བཅས་དང༌། །རྒྱུ་སྦྱོར་ཡོན་བདག་འཁོར་བཅས་ལ། །
འོག་ཕྱོགས་ས་བདག་གདོན་དང་བགེགས། །བཟློག་གོ་དམར་ཆེན་གཏོར་མས་
བཟློག །བསྒྱུར་རོ་ངན་སྡིག་དགྲ་ལ་སྒྱུར། །བཟློག་བསྒྱུར་བཅོལ་བའི་འཕྲིན་ལས་
མཛོད། །གཞན་ཡང་བཟློག་ཅིང་བསྒྱུར་བ་ནི། །རྒྱུ་སྦྱོར་ཡོན་བདག་འཁོར་བཅས་
ལ། །ཡས་ཀྱི་བདུད་དུ་གཡོས་པ་བཟློག །མས་ཀྱི་སྲི་རུ་ལངས་པ་བཟློག །སྟག་པའི་
བདུད་དུ་྾། །དཔྲལ་བའི་གཤེད་དུ་འཁོར་བ་྾། །ཕོ་སྲི་མོ་སྲི་ཆུང་སྲི་྾། །དམ་སྲི་
དབུལ་སྲི་གོད་སྲི་྾། །(༡༠ན)ཕ་མེས་དུར་སྲི་བཙན་སྲི་྾། །བདུད་ཀྱི་ཐན་ནག་ཕྱག་
བརྙན་྾། །ལོ་སྐེག་ཀི་ཀང་གཤེད་བཞི་྾། །ས་ལ་ཞག་རྩིས་འདེབས་པ་྾། །གནམ་
ལ་ཟླ་གྲངས་འདེབས་པ་྾། །གཟའ་དང་སྐར་མ་ངན་པ་྾། །ལོ་སྐེག་ཟླ་སྐེག་ཞག་
སྐེག་྾། །ཟ་སྐེག་བདུན་ཟུར་ཐམས་ཅད་྾། །དུས་ཚོད་རྩིས་ནས་འདེབས་པ་྾། །
གནམ་གྱི་དལ་ཁ་བབས་པ་྾། །ས་ལ་དུག་ནད་ལངས་པ་྾། །ཐོག་བབས་དལ་བབས་
ཐམས་ཅད་྾། །བྱས་ཉེས་ཉམས་གྲིབ་ཐམས་ཅད་྾། །ཡུལ་མི་ཁྱིམ་མཚེས་སྨོད་
མོ་྾། །གཡས་ན་ཕོ་བརྒྱ་མདའ་འཕེན་྾། །གཡོན་ན་མོ་བརྒྱ་དུག་སྦྱོར་྾། །མདུན་
ན་ལངས་ཤིང་སྡོད་པ་྾། །རྒྱབ་ན་ཁྱི་བཞིན་འབྲང་བ་྾། མོ་ངན་ལོག་པར་བསྡིགས་
པ་྾། །རྨི་ལྟས་མཚན་མ་ངན་པ་྾། །སྲོད་ལ་བྱ་ཕོ་འཚེར་བ་྾། །ཐོ་རངས་སྒོ་ཁྱི་ངུ་
༄།
བ་྾། །འུག་པ་ཧ་ཧ་རྒོད་པ་྾། །སྲིན་བྱ་ཐོག་ཁར་འཚེར་བ་྾། །ལོགས་ལ་ཝ་སྤྱང་
406

བྱང་གཏེར་ཕུར་པ་ཁྲོ་བོ་རོལ་པའི་གཏོར་བཟློག་བདུད་སྡེ་ཕྱེར་འཐག ༼༢༤༽
བརྒྱལ་བ་྾། །ལྟས་ངན་བརྒྱད་ཅུ་རྩ་བཞི་། །ཕ་ཚན་ནང་གི་རྒྱ་འདྲེ་྾། །མའུ་དེ་
ནི་བྱུར་འདྲེ་྾། །དར་ཚན་ནང་གི་སྟོབ་འདྲེ་྾། །ཕོ་བདུད་དལ་ཁ་གཡས་སུ་྾། །མོ་
བདུད་དལ་ཁ་གཡོན་དུ་྾། །སྤྱི་བདུད་དལ་ཁ་མཁའ་ལ་྾། །ཕས་ཀྱི་ཕུང་འདྲེ་རྦད་
འདྲེ་྾། །ཚུར་གྱི་སྣ་འདྲེ་བྱེད་པ་྾། །ལུས་ལ་ན་ཚ་གཏོང་བ་྾། །ཚེ་ལ་བར་ཆད་
བྱེད་པ་྾། །ལྐོག་ན་འབུ་བཞིན་གཡེང་བ་྾། །ངོས་ན་ཏིལ་བརྡུངས་བྱེད་པ་྾། ཁ་
ན་དར་བཞིན་འཇམ་པ་྾། །གཏིང་ན་ཚེར་ལས་རྩུབ་པ་྾། །ལུས་ལ་སྦྲུལ་ལྟར་འཁྲིལ་
བ་྾། །ངོ་ལ་སྤྲེལ་ལྟར་འཛེག་པ་྾། །མི་ཁ་བྲམ་མཆུ་ཐམས་ཅད་྾། །སྤྱི་རུ་ཆགས་
ཆེ་ཐམས་ཅད་྾། །སྒོས་སུ་ཉེས་པ་ཡོད་པ་྾། །རྦོད་གཏོང་རྦོད་འདྲེ་ཐམས་ཅད་྾། །
རྨི་ལམ་ངན་པ་ཐམས་ཅད་྾། །ཕོ་བྱོལ་དེ་ནི་གཡས་སུ་བྱོལ། །(༡༠བ)མོ་བྱོལ་དེ་ནི་
གཡོན་དུ་བྱོལ། ཁྱིམ་མཚེས་གཞན་གྱི་ས་རུ་བྱོལ། །སྡང་དགྲ་གདོན་བགེགས་དེ་ལ་
བྷྱོཿ། །ཟ་བར་བྱེད་པའི་བསྲིས་ལ་བྷྱོཿ། །སྦྱོར་ངན་གཏོང་བའི་ལྟག་ཏུ་བྷྱོཿ། །ཆོ་འཕྲུལ་
ངན་པ་ཐམས་ཅད་དགྲ་ལ་སྒྱུརར། །བཟློག་ཅིང་བསྒྱུར་བའི་ལས་མཛོད་ཅིག །བཟློག་
བསྒྱུར་ལས་ལ་ཁྱེད་རང་མཁས། །ལྕི་ཡང་རི་བོ་ཕང་དུ་ལོང༌། །དཀའ་ཡང་བདུད་
ལ་རྒྱུ་ཞགས་ཐོབ། །ཡས་ཀྱི་བདུད་གཡོས་བྱེད་ཀྱིས་བཟློག །མས་ཀྱི་སྲི་ལངས་྾། །
ཉེ་བའི་བྱོལ་ཟོར་྾༄། །ཕ་ཚན་རྒྱ་འདྲེ་྾། །མའུ་བྱུར་འདྲེ་྾། །བཙན་གྱི་ཀི་ཀང་་྾། །
ས་བདག་བྱད་ཁ་྾། །རྒྱལ་པོའི་སྨྱོ་འདྲེ་྾། །གཟའ་ཡི་ཀི་ཀང་་། །མུ་སྟེགས་ངན་
སྔགས་྾། །ཐེ་རང་བསྲིས་རྐུན་྾། །ནད་ཁ་རིམས་ཁ་྾། །སྔགས་པའི་ཕུར་ཁ་྾། །
བོན་གྱི་བོན་ཟོར་྾། །སུམ་པའི་གླང་ཟོར་྾། །མི་ཉག་བོན་གྱི་འབོ་ལེ་྾། །ལོ་ཟླ་ཞག་
སྐེག་྾། །མོ་ངན་རྩིས་ངན་྾། །ལྟས་ངན་མཚན་ངན་྾། །ཕོ་བརྒྱ་མདའ་བརྡར་
མཚོན་བརྒྱབ་བཟློག །མོ་བརྒྱ་དུག་གཡོས་ཟས་ཁ་བཟློག །མི་ནག་སྐྱེ་བོའི་ཡ་ག་
བཟློག །བྲན་འཁོལ་ངན་པའི་སྨོད་མཆུ་བཟློག །བཟློག་བསྒྱུར་བཅོལ་པའི་འཕྲིན་
ལས་མཛོད། །བྷྱོཿ བྷྱོཿ དེ་ནས་སྒོ་དབྱེ་བྱ། གཏོར་ཟོར་རྣམས་ཕྱི་རོལ་དུ་ཁྱེར་ནས་
གསེར་སྐྱེམས་བཏང་། གཟུ་དཔང་རྒྱས་པར་སྤྲོ་ན། ༈ དངོས་བརྒྱུད་བླ་མ་ཡི་དམ་
་
407

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
ཞི་ཁྲོའི་ཚོགས། ཁྱད་པར་དཔལ་ཆེན་རྡོ་རྗེ་ཕུར་པའི་ལྷ། །བསྟན་སྲུང་རྒྱ་མཚོར་
བཅས་པའི་ཚོགས་རྣམས་ཀྱིས། །བསྒྲིབས་མེད་ཡེ་ཤེས་སྤྱན་གྱིས་ཉེ་བར་དགོངས། །
རྒྱལ་བའི་བསྟན་ལ་རབ་བཞུགས་རིགས་འཛིན་བདག །ཁས་བླངས་སྡོམ་གསུམ་
མིག་གི་འབྲས་ལྟར་བསྲུངས། །བསྐྱེད་རྫོགས་ཟབ་མོ་གཞུང་བཞིན་ཉམས་ལེན་པར། །
དགྲ་དང་བགེགས་ཀྱིས་ཉེ་བར་འཚེ་བྱེད་(༡༡ན)ན། །ཡི་དམ་ཞི་ཁྲོས་གཟུ་དང་དཔང་
པོ་མཛོད། །ཆོས་སྐྱོང་སྲུང་མས་དཀར་ནག་བདེན་ཤན་ཕྱེ། །དམ་ཅན་རྒྱ་མཚོས་
བརྣག་པའི་དགྲ་བོ་སྒྲོལ། ། །དམ་བཅའ་དུས་ལས་གཡེལ་ལམ་ར་མདའ་བཟློག །ཚེ་
འདིའི་རྣམ་གཡེང་ཆེ་ཐབས་རྒྱང་དུ་བསྲིངས། །སྙིང་ནས་བྱང་ཆུབ་སྒྲུབ་ལ་ལྷག་པར་
གཞོལ། །ཐོས་བསམ་སྒོམ་པས་ཉིན་མཚན་འདའ་བྱེད་པའི། །ཟོལ་མེད་ཆོས་བཞིན་
བྱེད་པའི་རྣལ་འབྱོར་ལ།××××།ངལ་བ་ཁྱད་བསད་བླ་མ་ཡུན་དུ་བསྟེན། །དཀའ་བ་
མ་རྩེག་བསྙེན་སྒྲུབ་མཐའ་རུ་ཕྱིན། །ཆོས་སྲུང་ལུས་དང་གྲིབ་མ་ལྟར་བསྟེན་པའི།××××།
གཟུགས་བྱང་མིང་རུས་བཏབ་པའི་དགྲ་བོ་འདིས། །རྒྱལ་བའི་བསྟན་བཤིག་བླ་མའི་
སྐུ་དགྲ་བྱས། །དགེ་འདུན་སྡེ་བཅོམས་སྐྱེ་འགྲོ་ཡོངས་ལ་འཚེ། །རིགས་འཛིན་སྲུང་
མར་བཅས་ལ་བརྙས་བྱས་ན། །རྟགས་མཚན་མི་སྟོན་སྔོན་གྱི་དམ་བཅའ་འགལ། །
ཆོས་དབྱིངས་བདེ་བ་ཆེན་པོའི་ངང་ཉིད་ལས། ཁྲག་འཐུང་ཁྲོ་བོའི་འཁོར་ལོར་སྟོན་
མཛད་ནས། །ལོག་འདྲེན་གདུག་པའི་དགྲ་སྡེ་མི་སྒྲོལ་ན། །ཞི་བའི་ཚུལ་ལས་འགོངས་
ལ་དགོས་པ་ཅི། །དཔལ་ཆེན་སྤྱན་སྔར་རྒྱལ་བའི་བསྟན་པ་མཆོག །སྐྱོང་བར་ཁས་
བླངས་ཆོས་སྲུང་རྒྱ་མཚོ་རྣམས། །ལོག་འདྲེན་གདུག་པའི་དགྲ་སྡེ་མི་སྒྲོལ་ན། །
འཇིགས་རུང་ཁྲོ་བོར་བསྟན་ལ་ངོ་རེ་གནོང༌། །བདེན་པའི་ཚིག་གིས་སྨྲེང་དུ་གསོལ་
བ་ལས། །ཡེ་ཤེས་ལྡན་ལ་བརྫུན་གཏམ་སུ་ཡིས་ནུས། །དེ་ཕྱིར་མཐུ་སྟོབས་ནུས་པའི་
དཔུང་བསྐྱེད་ལ། །མངོན་སྤྱོད་དྲག་པོའི་འཕྲིན་ལས་མྱུར་དུ་མཛོད། །ཟོར་བསྐུལ་
ནི། ༈ དུག་ཅན་ཚེར་མའི་ཤིང་དག་ལ། །ལྟས་ངན་འབྱུང་པོའི་སྒྲོ་ཡིས་བརྒྱན། །
གནམ་ལྕགས་འབར་བའི་མདེའུ་བཙུགས། །དུག་དང་མཚོན་(༡༡བ)ཆར་བྱིན་བརླབས་
408

བྱང་གཏེར་ཕུར་པ་ཁྲོ་བོ་རོལ་པའི་གཏོར་བཟློག་བདུད་སྡེ་ཕྱེར་འཐག ༼༢༤༽
པ། །ལོག་འདྲེན་དགྲ་བགེགས་སྟེང་དུ་བྷྱོཿ། །སྲོག་རྩ་ཆོད་ལ་རྡུལ་དུ་རློག །བྱད་ཁ་
བཟློག་ལ་ཕུར་ཁ་སྒྱུར། །དྲག་པོའི་འཕྲིན་ལས་བསྒྲུབ་པར་མཛོད། །གྲུ་གསུམ་ས་ཡི་
ཀོང་བུའི་ནང༌། །དམར་ནག་ཁྲག་གི་མཚོ་བསྐྱིལ་བར། །ཧ་ལ་ནག་པོས་དར་
བཏགས་པ།××××།དམེ་ཡུགས་ཉམས་གྲིབ་ཅན་དག་གི། །ནུས་པ་ཉམས་པར་མ་བྱས་
པའི། །ལེགས་བཏབ་ཡུངས་ཀར་གང་བཟང་འདི།××××།ཕུང་ཤུལ་དུར་ཁྲོད་ལ་སོགས་
པའི། །འཇིགས་སུ་རུང་བའི་རྡོ་ནག་པོ།
།དྲག་པོ་རྫས་ཀྱིས་ངར་བཏགས་པ།××××།
གནམ་ལྕགས་འབར་བའི་སྣོད་ནང་དུ། །འབྲུ་ནག་ངར་བཏགས་དཔལ་གཏོར་ལ། །
དྲག་པོའི་རྫས་ཀྱིས་ཉེར་བརྒྱན་པ། །དུག་དང་མཚོན་ཆར་བྱིན་བརླབས་ཏེ། །ལོག་
འདྲེན་དགྲ་བགེགས་སྟེང་དུ་བྷྱོཿ། །སྲོག་རྩ་ཆོད་ལ་རྡུལ་དུ་རློག །བྱད་ཁ་བཟློག་ལ་
ཕུར་ཁ་སྒྱུར། །དྲག་པོའི་འཕྲིན་ལས་བསྒྲུབ་པར་མཛོད། །ཅེས་གཏོར་ཟོར་འཕང༌།
མེ་ཆུའི་རྒྱས་འདེབས། བདག་ཉིད་སྐད་ཅིག་རྡོ་རྗེ་སྲིན་པོའི་སྐུ། །ཞེས་སོགས་རྣམས་
བརྗོད། གཏོར་གཞོང་འོག་ཏུ་དམ་སྲི་མནན་པ་ནི༔ ༈ ཧཱུཾ། དཔལ་ཆེན་འཁོར་
དང་བཅས་པ་རྣམས༔ སྔོན་གྱི་ཐུགས་དམ་རྒྱུད་བསྐུལ་གྱིས༔ དམ་སྲི་བར་གཅོད་
རྡུལ་དུ་རློག༔ བཅོལ་བའི་འཕྲིན་ལས་གྲུབ་པར་མཛོད༔ ཨོཾ་ལཾ། ཧཱུཾ་ལཾ་དམ་སྲི་བར་
ཆད་ཐམས་ཅད་ནྲྀ་ཏྲི་སརྦ་ནྟཾ་བྷ་ཡ་ནན༔ ཅེས་མནན་པར་བྱའོ༔ ༈ ཧཱུཾ། དཔལ་
ཆེན་འཁོར་བཅས་རོལ་པའི་བྲོ༔ དམ་སྲིའི་སྙིང་ལ་ཆེམས་སེ་ཆེམ༔ ཁྲོ་བོ་ཁྲོ་མོ་རོལ་
པའི་བྲོ༔ དགྲ་བགེགས་སྙིང་ལ་ཆེམས་སེ་ཆེམ༔ ཁྲོ་བོ་རྣམས་ཀྱིས་བྲོ་བརྡུངས་ལ༔
ཁྲོ་བོ་རྣམས་ཀྱིས་རྒྱས་འདེབས་སོ༔ ཨིག་ནན་བིག་ནན༔ ནྟཾ་བྷ་ཡ་ནན༔ མཱ་ར་ཡ་
ནན༔ ཆད་མཐོ་བསྟན་སྐྱོང་སོགས་མཇུག་ཆོག་རྣམས་དཀྱུས་ལྟར་བྱ། དགྲ་བགེགས་
སྒྲོལ་བའི་མན་ངག་ཟབ་ཁྱད་ཅན་དག །སློབ་དཔོན་ཆེན་པོ་པདྨའི་ཐུགས་ཀྱི་སྙིང་
ཁུ་ཕུར་པ་གོང་ཁུག་མའི་གདམས་པ་བཅོས་ལྷད་དང་བྲལ་བ་ལ་མཁས་ཤིང་གྲུབ་
པ་བརྙེས་པའི་རྡོ་རྗེའི་སློབ་དཔོན་གྱི་ཞབས་པད་ཡུན་དུ་བསྟེན་པའི་གསུང་གི་བདུད་
རྩི་འཐུང་བར་བྱོས་ཤིག །སྨྲས་པ། བསམས་པ་ཙམ་གྱིས་མཆོག་ཐུན་དངོས་གྲུབ་
409

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
ཆར་དུ་འབེབས་ལ་ཡིད་བཞིན་ནོར། །མ་རུངས་བདུད་སྡེའི་དཔུང་ཚོགས་འཇོམས་
ལ་གནམ་ལྕགས་འབར་བའི་རྡོ་རྗེའི་ཐོག །ལོག་འདྲེན་དགྲ་བོའི་སྙིང་ཁྲག་འཐུང་ལ་
གཏུམ་ཆེན་ཤན་པ་ཁྲོས་པའི་གར། ཁྱབ་བདག་ཀུན་བཟང་ཧེ་རུ་ཀ་དཔལ་དཔལ་
ཆེན་ཕུར་བུར་གྲགས་མིན་ནམ། །གང་དེའི་གདམས་པའི་ཉིང་ཁུ་ལྷ་བྲག་གཏེར། །
བདུད་དཔུང་ཕྱེར་འཐག་དམར་ཆེན་གཏོར་མའི་ལས། ཁྲོ་བོ་རོལ་པར་ཡོངས་གྲགས་
སྤུ་གྲི་ཡིས། །མི་མཐུན་དགྲ་སྡེའི་སྲོག་རྩ་ཅིས་མི་གཅོད། །དེ་ཕྱིར་ཚུལ་འདིའི་ལས་
རིམ་འཁྲུལ་མེད་དུ། །སྔ་འགྱུར་ཆོས་ཀྱི་དགོངས་དོན་ལྟར་བཀོད་ལས། །གསར་མའི་
རྒྱས་བཀབ་རང་བཟོའི་གཟུ་ལུམ་གྱིས། །ཚད་ལྡན་མཁས་མང་ཁྲེལ་བའང་འདི་ན་
མེད། །དགེ་འདིས་བསྟན་འགྲོའི་ཕན་བདེ་རྣམ་པར་རྒྱས།ཁྱབ་བདག་བླ་མ་ཟུང་
འཇུག་ཞབས་པད་བརྟན། །གསང་ཆེན་ཐེག་པ་མཆོག་གི་འོད་སྟོང་གིས། །དོན་གཉིས་
འབྲས་བུའི་སྣང་བ་རྒྱས་གྱུར་ཅིག །རིགས་འཛིན་ཆེན་པོ་རྒོད་ཀྱི་ལྡེམ་ཕྲུ་ཅན་གྱི་གཏེར་
མའི་རྡོ་རྗེ་ཕུར་པ་ལུགས་གསུམ་ལས། འཕྲིན་ལས་བཅོལ་བའི་ཚིག་རྣམས་ལྷ་ཁྲར་
འདུག་ཀྱང་། འབྲིང་པོ་སྤུ་གྲི་ལྷ་ནག་ལ་སྦྱོར་དུ་རུང་བའི་དབང་དུ་བྱས་པའི་ཁྲོ་བོ་
རོལ་པའི་གཏོར་བཟློག་བདུད་སྡེ་ཕྱེ་མར་འཐག་པའི་མཚོན་ཆ་ཞེས་བྱ་བ་འདི་ནི་རྒྱ་
ཧོར་གྱི་རྒྱལ་ཁམས་(༡༢བ)མྱུལ་བའི་ཚེ་བྱང་ཕྱོགས་ཏལ་ཁར་ཡོད་ཐོག་དཔལ་ཆེན་པོ་
ཉིད་ཀྱི་སྒྲུབ་པ་དང་གཏོར་བཟློག་གི་ཆོག་སྒྲིག་བྱས་ན་བོད་ཁ་བ་ཅན་གྱི་བདེ་ཐབས་
བསྒྲུབ་པ་ལ་གེགས་བྱེད་ཀྱི་བདུད་ཚོགས་རྣམས་མྱུར་དུ་ཞི་བར་འགྱུར་བའི་མཚན་
མ་གསལ་པོ་མཐོང་བས་རྐྱེན་བྱས་ཏེ། འཁོན་སྟོན་ཆོས་ཀྱི་རྒྱལ་པོ་དཔལ་འབྱོར་ལྷུན་
གྲུབ་སོགས་ཡོངས་འཛིན་དམ་པ་ཆོས་བཞིན་དུ་སྤྱོད་པ་དུ་མའི་བཀའ་དྲིན་གྱིས་འཚོ་
༡༢
དབང་བློ་བཟང་རྒྱ་མཚོས་དེ་འཕྲལ་དུ་དབུ་བཙུགས་ནས་བྱང་ཕྱོགས་འབྲི་ཆུའི་འགྲམ་
དུ་རྫོགས་པར་སྦྱར་བའི་ཡི་གེ་པ་ནི་འཇམ་དཔལ་ལོ། །